15. Den Europæiske Centralbanks årsberetning for 2005 (afstemning) 
Før afstemningen om ændringsforslag 7:
Alexander Alvaro
(DE) Hr. formand! Må jeg komme med en ganske kort indskudt bemærkning, da det drejer sig om en ikke helt uvigtig beretning, og spørge, hvor berettiget en afstemning er, hvis under halvdelen af medlemmerne er til stede? Jeg vil ikke spilde Parlamentets tid, det har den tidligere formand allerede gjort rigeligt.
Formanden
Ja, hr. Alvaro, jeg forstår Deres bekymring, men vi har konstateret, at vi er beslutningsdygtige i henhold til forretningsordenen, og afstemningerne er gyldige.
Før afstemningen om ændringsforslag 11:
Pervenche Berès 
ordfører. - (FR) Hr. formand! I forbindelse med ændringsforslag 12 vedrørende "the post market" (eftermarkedet), stillet af Gruppen for Det Europæiske Folkeparti (Kristelige Demokrater) og De Europæiske Demokrater, ønsker vi at stille et mundtligt ændringsforslag.
Hr. formand! Jeg siger dette på engelsk. I stedet for "sin egen udligningsinfrastruktur" bør vi sige "en udligningsinfrastruktur".
(Parlamentet vedtog det mundtlige ændringsforslag)
Formanden
Hermed afslutter vi afstemningerne.
Neil Parish
(EN) Hr. formand! Jeg vil blot gerne takke Dem overordentligt for den hurtige og effektive måde, hvorpå De har styret tingene, siden De overtog formandssædet.
Formanden
Det er den slags taler, vi kan lide a høre, når vi sidder i formandssædet!
(Latter)
Brian Crowley
(EN) Hr. formand! Dette blot for at sige, at jeg begik en fejl under den sidste afstemning. Jeg troede, at vi stemte om ændringen i stedet for sidste afstemning om Berès-betænkningen. Jeg stemte imod, hvor jeg burde have stemt for. Dette er blot til protokollen. Tak for Deres effektivitet.
